

**Projektu uzraudzības komisijas sēdes protokols**

Ādažu novadā, 2024. gada 16. janvārī  Nr. ĀNP/1-7-5/24/4

**Sēdi vada:** Komisijas priekšsēdētājs G.Porietis.

**Piedalās:** Komisijas locekļi – E.Kāpa, I. Pērkone, S.Mūze, V.Bulāns, K.Miķelsone.

**Nepiedalās:** A.Brūvers, G.Miglāns.

**Uzaicināti:** I.Plikgalve, A.Rozītis, L.Bernāns, I.Reķe, E.Krūms, G.Kozlovska.

**Protokolē:** A.Dukāte.

**Sēde notiek:** attālināti, *MS TEAMS* vidē.

**Sēde sākās:** sākās plkst. 11.00 un tika slēgta plkst. 11.36

DARBA KĀRTĪBA:

1. Par Carnikavas stadiona rekonstrukcijas gaitu (ziņo I.Plikgalve, L.Bernāns).
2. Par maģistrālo veloceļu Rīga – Carnikava (ziņo I.Plikgalve).
3. Par projekta „Vidzemes piekrastes kultūras un dabas mantojuma iekļaušana tūrisma pakalpojumu izveidē un attīstībā “Saviļņojošā Vidzeme”” noslēguma maksājumu pieprasījumu (ziņo A.Dukāte).
4. Par piemaksām PVN darba grupai (ziņo G.Porietis).

SANĀKSMES GAITA

|  |
| --- |
| 1. **Par Carnikavas stadiona rekonstrukcijas gaitu** |

(ziņo I.Plikgalve, L. Bernāns)

I.PLIKGALVE ziņo par būvdarbu izpildes gaitu, kur lielākā daļa no sākotnēji uzskaitītajiem nepabeigtajiem darbiem, ir pabeigti, bet par atlikušajām neizpildītajām sadaļām PA “Carnikavas komunālserviss” ir gatava sniegt atzinumu. Nav saņemts sertifikāts no *World Athletics*, par stadiona atbilstību sacensību rīkošanai.

E.KRŪMS informē, ka šīs sanāksmes laikā elektroniski ir saņemts gaidītais sertifikāts (demonstrē to koplietošanas ekrānā).

KOMISIJA debatē par atliktajiem darbiem, kas būs jāveic pēc objekta nodošanas ekspluatācijā.

KOMISIJA NOLEMJ: **Uzdot I.Plikgalvei:**

**1) informēt būvuzņēmēju, ka jautājums tika izskatīts Projektu uzraudzības komisijā, sertifikāts ir saņemts un pašvaldība apstiprina būvdarbu izpildi;**

**2) informēt būvuzņēmēju, ka viņam ir jāiesniedz dokumenti BIS un būvvaldē objekta nodošanai ekspluatācijā;**

**3) kontrolēt objekta ekspluatācijā pieņemšanas gaitu un būvuzņēmēja saistības izpildi par objekta garantijas laika garantiju.**

|  |
| --- |
| 1. **Par maģistrālo veloceļu Rīga – Carnikava** |

(ziņo I.Plikgalve)

I.PLIKGALVE ziņo jaunāko informāciju par maģistrālo veloceļu Rīga – Carnikava. Dabā ir 2 zemes īpašumi, ko vēlams izmantot projekta īstenošanai. Pirmais īpašums ir baznīcas zeme Kalngalē, no kuras nepieciešami 200 m2. Pašvaldība būtu gatava pieņemt šo īpašumu daļu kā dāvinājumu. Baznīca vēlas veikt darījumu un vietā saņemt citu zemes gabalu Kalngalē 1900 m2 platībā. Prasība ir nesamērīga, prasītais zemes īpašums ir vērtīgāks par projektam vajadzīgo. Ja minētos 200 m2 nav iespējams iegūt, tad projekts jārealizē pašvaldības zemes robežā, t.i., gar autobusa pieturu veidojot veloceļu, un būs nepieciešams izveidot atbalsta sienu, lai stabilizētu augstuma starpību 60 - 80 m garā posmā.

Otrs zemes īpašums ir 30 m2 platībā, Garciemā, pie veikala “Lats”. Īpašnieks piekristu darījumam, ja pašvaldība pārdotu viņam blakus esošo zemes gabalu. Pašvaldība savu īpašumu var pārdot tikai izsoles ceļā, nevis konkrētam īpašniekam. Neveicot īpašuma atsavināšanu, projekts tiks veikts pašvaldības zemes robežās.

KOMISIJA NOLEMJ: **Uzdot I.Plikgalvei nosūtīt atbildi abiem zemes īpašniekiem par to, ka viņu piedāvātais risinājums pašvaldības ieskatā ir nesamērīgs un netiks atbalstīts.**

|  |
| --- |
| 1. **Par projekta „Vidzemes piekrastes kultūras un dabas mantojuma iekļaušana tūrisma pakalpojumu izveidē un attīstībā “Saviļņojošā Vidzeme”” noslēguma maksājumu pieprasījumu** |

(ziņo A.Dukāte)

A.DUKĀTE informē, ka 15.12.2023. saņemta Centrālās finanšu un līgumu aģentūras vēstule par projekta noslēguma maksājuma pieprasījuma apstiprināšanu, un Saulkrastu novada pašvaldībai un Limbažu novada pašvaldībai piemēroto finanšu korekciju konstatēto neatbilstību rezultātā. Nepieciešams grozīt domes 09.12.2022. lēmumu Nr. 588, papildinot ar jaunu punktu par projekta noslēguma maksājuma summas nostiprināšanu pēc finanšu korekcijas.

KOMISIJA ierosina lēmuma grozījumus virzīt uzreiz uz domes sēdi, jo tam nav ietekmes uz pašvaldības budžetu, un to mērķis ir naudas plūsmas grāmatvedības uzskaites sakārtošana.

KOMISIJA NOLEMJ: **Uzdot A.Dukātei iesniegt pašvaldības 09.12.2022. lēmuma Nr. 588 grozījumus izskatīšanai domes sēdē 25.01.2024..**

|  |
| --- |
| 1. **Par piemaksām PVN darba grupai** |

(ziņo G.Porietis)

G.PORIETIS ziņo par piemaksu noteikšanu PVN darba grupai. Centrālās pārvaldes sākotnējā iecere bija piemaksas vietā gada beigās izmaksāt vienu naudas balvu par projektu vadīšanu. Precizējot PVN grupas faktisko ikmēneša veicamo darbu apjomu (nomnieku rēķinu atbilstības pārbaudi ĀVS sākumskolā, PII “Strautiņš” un Carnikavas pamatskolā, datu un paskaidrojošas informācijas sniegšanu Valsts ieņēmumu dienestam, kā arī operatīvo izmaiņu uzskaiti attiecībā par telpu faktisko izmantošanu), ir samērīgi un taisnīgi saglabāt iepriekšējā perioda praksi, t.i., noteikt konstantu piemaksu mēnesī no š.g. 1. janvāra līdz decembrim.

KOMISIJA NOLEMJ: **Atbalstīt priekšlikumu un uzdot Personāla nodaļas vadītājai L.Raiskumai sagatavot rīkojuma projektu par piemaksas noteikšanu PVN darba grupaas locekļiem A.Liepiņam, K.Punenovai un S.Mūzei 10 % apmērā no individuāli noteiktās mēnešalgas, laikā no 2024. gada 1. janvāra līdz 31. decembrim.**

Komisijas priekšsēdētājs G. Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU